
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
10.10.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 10.10.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма МАС1 - МАЂАРСКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма МАС1 - МАЂАРСКИ ЈЕЗИК И КЊИЖЕВНОСТ у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
[bookmark: _GoBack] На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком  пољу  што је у складу са законом и листом области коју је утврдио  Национални савет. Назив дипломе    Мастер професор језика и књижевности (мађарски језик и књижевност)   је у складу са листом звања коју је утврдио Национални савет, а дужина студија 1 године и 60 ЕСПБ је у складу са законом.  Програм је прихваћен 28.03. 2013 на Сенату Универзитета у Новом Саду.
Студијски програм садржи све законом предвиђене елементе за једногодишње мастер студије од  60 ЕСПБ. Студијски програм мастер академских студија Мађарски језик и књижевност изводи се током једне школске године (2 семестра), са оптерећењем израженим за сваки предмет у ЕСПБ (укупно 60 ЕСПБ за два семестра).  У студијском програму предвиђено је пет обавезних и два изборна предмета. Студенту је омогућено да се избором групе предмета усавршава или у лингвистичким или у књижевним дисциплинама. На тај начин студент се даље усмерава према споственом интересовању.  Mастер академске студије мађарског језика и књижевности обезбеђују стицање јасно издвојених и дефинисаних компетенција. Сврха је добро формулисана, а у складу је  са основним циљевима и задацима Филозофског факултета у Новом Саду.  У циљевима образложеним у Стандарду 3,   изражена је    суштина  студија - Мастер академске студије Мађарског језика и књижевности  имају циљ да припремају студента за самостална лингвистичка и књижевна истраживања.  Добро су издвојене и детаљно образложене  компетенције које студент стиче, и то: темељно познавање и разумевање дисциплине Мађарски језик и књижевност; способност решавања конкретних проблема применом научних метода и поступака; - поседовање знања у области лингвистике, теорије књижевности и историје мађарске књижевности, која допуњују знања стечена на основним академским студијама и представљају основу за развијање критичког мишљења и примену знања,  - способност примене знања приликом решавања проблема у новом или непознатом окружењу у ширим или мултидисциплинарним областима унутар образовно-научног поља студија: у друштвено-хуманистичким наукама, - способност интегрисања знања, решавања сложених проблема и расуђивања на основу доступних информација и промишљања о друштвеним и етичким одговорностима повезаним са применом знања и др.  Студије трају једну годину односно два семестра. Савладавњам студијског програма студент стиче 60 ЕСПБ бодова.  Студенти стичу 60 ЕСПБ. Предмети су једносемесрални, студенти имају предиспитне обавезе, а предмети на крају семестра се закључују усменим испитом. У структури студијског програма изборни предмети заступљене су са 30% у односу на укупан број ЕСПБ бодова. Табеларно је приказан распоред предмета , фонд часова и број  ЕСПБ.  бодова по предметима.  Недељни фонд часова активне наставе  ни у једном  од семастара не прелази 30. У сваком семстру остарује се по 30 ЕСПБ бодова,  тако да укупан програм носи 60  ЕСПБ. У опису предмета  поштовани су формални елементи.  Предмети имају све предивиђене компоненте: назив и тип предмета, година и семестар студија, број ЕСПБ, име наставника, циљ  курса са очекиваним исходима, знањима и компетенцијама,  предусловима   за   похађање   предмета,   садржај предмета,  препоручена  литература, методи  извођења наставе, начин провере знања и оцењивања.    Једино код појединих предмета није добро одређен ИСХОД (нпр. код Методичке иновације и развијање компетенција на часу матерњег језика).
Студијски програм мастер студија Мађарски  језик и књижевност целовит је и усклађен је са савременим токовима хунгарологије   у погледу наставних садржаја, њихове актуелности и метода предавања, иако то у стандарду није образложено.   Програм може да кореспондира са   другим програмима на факултету. Програм Одсека за хунгарологију је усклађен са програмом Универзитета у Будимпешти ( www.btk.elte.hu ), Универзитета „Бабеш–Бољаи” у Клују (Румунска) ( www.ubbcluj.ro/hu/index.html ) и са програмима департмана немачких факултета где се изводи настава на дипломским академским студијама (Универзитет Јохан Гутенберг у Маинцу ( www.postgraduate.de ) и са Рухр-Универзитет Бохум ( www.ruhr-uni-bochum.de/germanistik ).   Програмом је планиран упис 20 студената, што је у складу са расположивим могућностима Филозофског факултета у Новом Саду.  Студенти се на студијски програм Мастер академске студије Мађарског језика и књижевности уписују без полагање пријемног испита, а на основу просечне оцене са основних студија и дужине трајања студија.  Студенти са сваким положеним испитом стичу адекватан број ЕСПБ бодова. Сваки предмет има исказан одговарајући број ЕСПБ бодова, према  јединственој методологији. На основу књиге предмета, и начина вредновања предиспитних и испитних обавеза, види се да се   континуирано прати и вреднује  рад студената, током обају семестара, а посебно током израде мастер рада.  Сваки предмет има има јасан наведен  начин стицања поена:   кроз разне врсте предиспитних  обавезе, и на самом завршном испиту.       
У реализацији студијског програма укључено је 13 наставника који су у радном односу на Факултету са пуним радним временом,  изузев једног наставника који је запослен са 50% радног времена.   Квалификације наставног особља у потпуности одговарају нивоу њихових задужења, документоване су одговарајућим библиографским подацима и подацима доступним јавности. Испуњен је  стандард да више од 70% часова, од укупног броја часова активне наставе коју држе наставници, држе наставници са пуним радним временом, јер у извођењу програма од оних који нису у пуном радном времену учествује само један наставник.  Испуњен је и  стандард да  у реализацији студијског програма, од укупног броја наставника потребних за реализацију наставе по годинама студија, ангажовано најмање 50% наставника са стеченим научним називом доктора наука.   Број сарадника у потпуностио одговара законски предвиђеном  броју часова вежбања и семинара.  Увидом у књигу  наставника, уговоре, радне књижице и референце може се констатовати да  квалификације наставника   одговарају њиховим задужењима на овом студијском програму. Величине група за предавања и вежбе одговарају предвиђеним упутствима. 
Обезбеђен је одговарајући простор за извођење наставе и то 2.58 m2 по броју места, подаци о бруто простору по студенту нису транспарентни. Установа је обезбедила амфитеатре,учионице, лабораторије и друге просторије за извођење наставе, као и библиотечки простор и читаонице у складу са потребама образовног процеса. Установа је обезбедила одговарајући радни простор за наставнике и сараднике (кабинете) - 4,30 м2 по члану наставног особља. Обезбеђена је  техничка опрема за савремено извођење наставе, која се иновира на годишњем нивоу, као и потребна информациона технологија. Постоје библиотечки ресурси релевантни за извођење студијског програма (208 библиотечких јединица за цео студијски програм). Високошколска установа је обезбедила покривеност свих предмета одговарајућом уџбеничком литературом, као и училима и помоћним наставним средствима.
Квалитет студијског програма прати се редовно кроз периодичну спољашљу и унутрашљу проверу и предузимају се мере за унапређење квалитета у погледу курикулума, наставног особља, оцењивања студената, уџбеника и литературе, о чему сведоче приложени Извештај о самовредновању Филозофског факултета (126 стр.), Политика обезбеђења квалитета (јавно публиковани документ), Извод из Статута, Правилник о уџбеницима, као и бројни документи доступни на страници Факултета на подстраници Систем обезбеђења квалитета Филозофскког факултета, на којем су налазе документи, списак чланова Комисије за обезбеђења квалитета, записници са састанака Комисије, предвиђени инструменти (упитници), резултати студентских евалуација, дисеминација резултата појединих анализа, предложене мере за унапређења квалитета, као и Извештај о самовредновању. На истој подстраници Факултета су доступни подаци о неколико евалуација студената, што указује на њихово континуирано учешће у контроли квалитета.       
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм МАС1 - МАЂАРСКИ ЈЕЗИК И КЊИЖЕВНОСТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС1 - МАЂАРСКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 20 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

